wickkiey/tamil-wikipedia-chunked huggingface dataset:
# வாசுதேவன் பாஸ்கரன்

## விளையாட்டு

11 வயதில் வளைத்தடிப் பந்தாட்டத்தை விளையாட ஆரம்பித்தார். அகில இந்திய பள்ளி அணியில் இடம்பெற்றார். கல்லூரி நாளில் பல்கலைக்கழக அணிக்காக ஆஸ்திரேலியா, சிங்கப்பூர் ஆகிய நாடுகளில் பயணம் செய்து இந்திய பல்கலைக்கழக அணிக்காக விளையாடினார். இந்திய அணிக்காக 10 ஆண்டுகள் விளையாடினார். 2 உலகப் போட்டிகள், 2 ஒலிம்பிக் போட்டிகள், 2 ஆசிய போட்டிகளில் கலந்துகொண்டுள்ளார். 1980இல் மாஸ்கோ ஒலிம்பிக்கில் பங்கேற்ற அணிக்கு தலைமை வகித்து, தங்கப் பதக்கம் பெற்று தாயகம் திரும்பினார்.
# வாசுதேவன் பாஸ்கரன்

## விருதுகள்

- பத்மஸ்ரீ விருது
- அர்ஜுணா விருது
- இந்தியாவின் தலைசிறந்த விளையாட்டு வீரர்
- இரயில்வேயின் சிறந்த விளையாட்டு வீரர்
- அகில உலக சிறந்த பயிற்சியாளர் விருது
# ஆட்சேர்ப்பு

**ஆட்சேர்ப்பு** என்பது ஒரு பணியைச் செய்வதற்கோ அல்லது ஒரு நிறுவனத்தில் வெற்றிடமாக உள்ள இடத்தை நிரப்புவதற்கோ ஆன நிகழ்முறைகளைக் குறிக்கும். இது, தேடுதல், தெரிந்தெடுத்தல், பணிக்கு அமர்த்தல் என்பவற்றை உள்ளடக்கியது. இதன் வெவ்வேறு கூறுகளைத் தனிப்பட்ட அலுவலர்கள் கையாள முடியுமாயினும், பல நடுத்தர [நிறுவனம்|நிறுவனங்களும்], பெரிய நிறுவனங்களும் ,தொழில்முறை ஆட்சேர்ப்பு நிறுவனம்,தொழில்முறை ஆட்சேர்ப்பு நிறுவனங்கள்,மூலம் பணிக்கு ஆட்களை எடுக்கின்றன.
# ஆட்சேர்ப்பு

## ஆட்சேர்ப்புத் தொழில்

ஆட்சேர்ப்புத் தொழில் துறையில் நான்கு வகையான முகமைகள் உள்ளன. இவர்களின் ஆட்சேர்ப்பாளர்கள் விண்ணப்பதாரர்களை ஆட்கள் தேவைப்படும் நிறுவனங்களின் ஆட்சேர்ப்புச் செயற்பாட்டுக்கு அனுப்பிவைப்பார்கள். முகமைகளுக்கு நிறுவனங்களே பணம் கொடுக்கின்றன. விண்ணப்பதாரர்களிடம் இருந்து எவ்வித கட்டணமும் பொதுவாக அறவிடப்படுவதில்லை.
# ஆட்சேர்ப்பு

## ஆட்சேர்ப்புத் தொழில்

### மரபுவழி ஆட்சேர்ப்பு முகமைகள்

பொதுவாக மரபுவழி ஆட்சேர்ப்பு முகமைகள் குறிப்பிட்ட இடங்களில் அலுவலகங்களைக் கொண்டிருக்கும். ஒரு விண்ணப்பதாரர் இத்தகைய அலுவலகம் ஒன்றுக்குச் சென்று நேர்முகப் பரீட்சை ஒன்றுக்குத் தோற்ற வேண்டும் அதன் பின் மதிப்பீடு செய்யப்படும். வேண்டிய தகைமைகள் இருப்பின் விண்ணப்பதாரரின் விபரங்கள் முகமையின் பதிவுகளுடன் சேர்க்கப்படும். வாடிக்கையாளர் நிறுவனங்களுக்குப் பணியாட்கள் தேவைப்படும்போது இவ் வெற்றிடங்கள் முகமையிடம் உள்ள விண்னப்பதாரர் பட்டியலுடன் ஒப்பிடப்பட்டுப் பொருத்தமான விண்னப்பதாரரின் விபரங்கள் நிறுவனங்களுக்கு அனுப்பப்படும்.  
ஆட்சேர்ப்பு முகமைகளின் சேவைக்கான கட்டணம் பின்வரும் இரண்டில் ஒரு வழியில் கிடைக்கின்றது:
- முகமை பரிந்துரைக்கும் விண்ணப்பதாரர் தெரிவுசெய்யப்பட்டு அவர் பணியை ஏற்றுக்கொண்டால் அவருடைய தொடக்க ஊதியத்தின் ஒரு குறிப்பிட்ட வீதம் முகமையின் சேவைக் கட்டணமாகக் கொடுக்கப்படும். இவ் விண்ணப்பதாரர் சரியாகப் பணிசெய்யத் தவறினால் அல்லது குறிப்பிட்ட கால எல்லைக்குள் பதவி நீக்கம் செய்யப்பட்டால் இச் சேவைக் கட்டணம் கொடுபடாது.
- நிறுவனத்தால் கொடுபடும் முன்பணம்.
- சில நாடுகளில் விண்ணப்பதாரரிடம் இருந்து கட்டணம் அறவிடும் முறையும் உள்ளது. எனைனும் பல நாடுகளில் இரு சட்டத்துக்கு விரோதமானது.
# ஆட்சேர்ப்பு

## ஆட்சேர்ப்புத் தொழில்

### இணையவழி ஆட்சேர்ப்பு இணையத் தளங்கள்

இத் தளங்கள் பொதுவாக இரண்டு அம்சங்களைக் கொண்டிருக்கும்: ஒன்று பணிவெற்றிட அறிவித்தல் பகுதி. மற்றது விண்ணப்பதாரர் விபரத் தரவுத்தளம். வெற்றிட அறிவித்தல் பகுதி, உறுப்பு நிறுவனங்கள் தமது வெற்றிடங்களை விளம்பரப்படுத்தப் பயன்படுகிறது. மாற்று வழியாக விண்ணப்பதாரர் தமது விபரங்களைத் தரவுத்தளத்தில் பதிவேற்றம் செய்யமுடியும். இவ்விபரங்களை உறுப்பு நிறுவனங்கள் தேடுவதன் மூலம் தமக்குத் தேவையான பணியாளர்களைத் தெரிவு செய்ய முடியும்.
# ஆட்சேர்ப்பு

## ஆட்சேர்ப்புத் தொழில்

### ஆள்தேடுவோர்

இவர்கள் மூன்றாம் தரப்பு ஆட்சேர்ப்போர் ஆவர். ஆட்சேர்ப்புக்கான வழமையான வழிமுறைகள் பயன் தராதபோது இவர்களுடைய சேவையை நிறுவனங்கள் நாடுகின்றன. இவர்கள் பொதுவாக உள்ளக ஆட்சேர்ப்போரைக் காட்டிலும் தீவிரமாக இயங்குவர். இவர்கள் மேம்பட்ட விற்பனை உத்திகளைக் கையள்வர். இவர்கள் வாடிக்கையாளர்போல் நடித்து நிறுவனங்களுக்குச் சென்று பணியாளர் தகவல்களைத் திரட்டுவர். இவர்கள் பணியாளர்களையும் அவர்கள் பதவிகளையும் கொண்ட பட்டியல்களை விலை கொடுத்து வாங்குவதும் உண்டு. பெரும்பாலும் இவ்வாறான பட்டியல்களைத் தாமே தயாரித்துக் கொள்வதே வழக்கம். இவர்கள் விண்ணப்பதாரருக்கு நேர்முகப் பரீட்சைக்கான பயிற்சிகளையும் அளிப்பதுடன் அவர்கள் ஊதியப் பேரம் பேசலுக்கும் உதவி செய்வதுண்டு. இவர்கள் பொதுவாகக் குறிப்பிட்டதொழில் துறைகளின் வணிகக் குழுக்களிலும், அமைப்புக்களிலும் நல்ல நிலையில் உள்ள உறுப்பினர்களாக இருப்பதுண்டு. பெரும்பாலும் உயர் மேலாண்மைப் பதவிகளை நிரப்புவதற்காகவே இவர்கள் சேவை பெறப்படுகின்றது.
# வார்ப்புரு:Climate chart

<includeonly>;text-align:;:solid silver" cellspacing=0 cellpadding=0>
<tr><th>தட்பவெப்பநிலை வரைபடம்
}</th></tr>
<tr><td>J</td><td>F</td><td>M</td><td>A</td><td>M</td><td>J</td><td>J</td><td>A</td><td>S</td><td>O</td><td>N</td><td>D</td></tr>
<tr>
<td>}</td>
<td>}</td>
<td>}</td>
<td>}</td>
<td>}</td>
<td>}</td>
<td>}</td>
<td>}</td>
<td>}</td>
<td>}</td>
<td>}</td>
<td>}</td>
</tr>
<tr><td colspan=12><span>temperatures in °F</span>
<span>precipitation totals in inches</span></td></tr>
<tr><td colspan=12>
;text-align:;:solid white" cellspacing=0 cellpadding=0>
<tr><td>J</td><td>F</td><td>M</td><td>A</td><td>M</td><td>J</td><td>J</td><td>A</td><td>S</td><td>O</td><td>N</td><td>D</td></tr>
<tr>
<td>}</td>
<td>}</td>
<td>}</td>
<td>}</td>
<td>}</td>
<td>}</td>
<td>}</td>
<td>}</td>
<td>}</td>
<td>}</td>
<td>}</td>
<td>}</td>
</tr>
</td></tr>
<tr><td colspan=12><span>temperatures in °C</span> • <span>precipitation totals in mm</span></td></tr></table>}}
</table>
|<table cellspacing=0 cellpadding=0>
<tr><th>தட்பவெப்பநிலை வரைபடம்
}</th></tr>
<tr><td>ச</td><td>பெ</td><td>மா</td><td>ஏ</td><td>மே</td><td>ஜூ</td><td>ஜூ்</td><td>ஆ</td><td>செ</td><td>அ</td><td>ந</td><td>டி</td></tr>
<tr>
<td>}</td>
<td>}</td>
<td>}</td>
<td>}</td>
<td>}</td>
<td>}</td>
<td>}</td>
<td>}</td>
<td>}</td>
<td>}</td>
<td>}</td>
<td>}</td>
</tr>
<tr><td colspan=12><span>வெப்பநிலை (°C)</span>
<span> மொத்த மழை/பனி பொழிவு (மிமீ)</span></td></tr>
<tr><td colspan=12>
;text-align:;:solid white" cellspacing=0 cellpadding=0>
<tr><td>J</td><td>F</td><td>M</td><td>A</td><td>M</td><td>J</td><td>J</td><td>A</td><td>S</td><td>O</td><td>N</td><td>D</td></tr>
<tr>
<td>}</td>
<td>}</td>
<td>}</td>
<td>}</td>
<td>}</td>
<td>}</td>
<td>}</td>
<td>}</td>
<td>}</td>
<td>}</td>
<td>}</td>
<td>}</td>
</tr>
</td></tr>
<tr><td colspan=12><span>வெப்பநிலை ( °F)</span>
<span>மொத்த மழை/பனி பொழிவு (அங்குலங்களில்)</span></td></tr></table>}}
</table>
}}</includeonly><noinclude>  
</noinclude>
# அப்கொட்

**அப்கொட்** (மாற்றாக தமிழில் **சாமிமலை**, *Upcot (Samymalay)*) இலங்கையின் மத்திய மாகாணத்தின் நுவரெலியா மாவட்டத்தில் அமைந்துள்ள ஒரு குடியிருப்பாகும். இது அம்கமுவா வட்டாரச் செயலாளர் பிரிவில் அமைந்துள்ளது. நோர்வுட், மசுகெலியா நகரங்களிலிருந்து அப்கொட்டை அடைவதற்காண தெருக்கள் உள்ளன.இது, தேயிலை பெருந்தோட்டங்கள் கூடுதலாக அமைந்துள்ள பகுதியாகும். பெரும் அளவிலான மக்கள் தேயிலை சார் தொழில்களிலும், மரக்கறி பயிர்செய்கையிலும் ஈடுபட்டு வருகின்றனர். இது சமனல மலைத்தொடரின் வடக்குச் சரிவில் சமனல மலைத்தொடர் வனப்பாதுகாப்பு வலைஅயத்தின் எல்லையில் அமைந்துள்ளது. களனி ஆற்றின் முக்கிய கிளை ஆறுகளில் ஒன்றான மசுகெலி ஆறு சாமிமலையிலிருந்தே இருந்தே ஊற்றெடுத்துப் பாய்கிறது.
# அப்கொட்

## ஆதாரங்கள்

புவியியல் அமைவு தரவுகள்
# குவாமே நிக்ரூமா

**குவாமே நிக்ரூமா** (Kwame Nkrumah, செப்டம்பர் 21, 1909-ஏப்ரல் 27, 1972) 1952 முதல் 1966 வரை கானா நாடு மற்றும் அதற்கு முன்னாள் இருந்த பிரித்தானிய குடியேற்ற நாடு தங்கக்கரையின் தலைவராக பணியாற்றியுள்ளார். பல ஆபிரிக்கவாதக் கொள்கையின் (Pan-Africanism) செல்வாக்கு பெற்ற தலைவர் ஆவார்.
# ரென்மின்பி

**ரென்மின்பி** (人民币, rளூnmங்nbக்) அல்லது **ஆர்.எம்.பி.** (RMB), என்னும் *மக்களின் நாணயம்* சீன மக்கள் குடியரசின் நாணயம் ஆகும். ஒரு யுவான், 10 ”ஜியாவோ”க்களாக பிரிக்கப்பட்டுள்ளது. ஜியாவோ, 10 சீன
ஃபென்களுக்குச் சமம். ரென்மின்பி பணம், ஒரு ஜியாவோவில் தொடங்கி, 100 யுவான் வரையில் உள்ளது. காசுகள் ஒரு ஃபென்னில் டொடங்கி ஒரு யுவான் வரையிலும் அச்சடிக்கப்படுகின்றன. ரென்மின்பி நாணயம், சீனாவில் மட்டுமே செல்லுபடியாகும். ஹாங்காங், சீனக் குடியரசு, மக்காவு பகுதிகளில் செல்லுபடியாகாது. ஆயினும், ஆங்காங், மக்காவு பகுதிகளில் ஏற்கப்பட்டு, வங்கிகளில் கணக்கு வைத்துக் கொள்ள அனுமதிக்கப்படுகின்றனர். 2005 ஆம் ஆண்டுவரையில், அமெரிக்க டாலருக்கு இணையாக மாற்றப்பட்டது. திட்டமிட்ட பொருளாதாரத்தின் காரணமாக, சீனப் பணத்தின் மதிப்பு வீழ்ச்சியடைந்தது.
# ரென்மின்பி

## தயாரிப்பு

இந்த பணத்தை தயாரிக்கும் பணியை சீன பணத்தாள் அச்சடிப்பு, வார்ப்பு நிறுவனம் செய்கிறது. இதன் தலைமையகம் பெய்ஜிங் நகரில் உள்ளது. அச்சடிக்கும் கிளைகள் பெய்ஜிங், சாங்காய், செங்குடு, இஃக்சியான், ஷிஜியாசுஆங், நன்சாங் உள்ளிட்ட நகரங்களில் உள்ளன. காசுகளை வார்க்கும் அலுவலகங்கள் நாஞ்சிங், ஷாங்காய், ஷென்யாங் ஆகிய நகர்களில் உள்ளன. சீன மக்கள் வங்கி, தனக்கென தனித்துவமான அச்சடிக்கும் முறையைக் கொண்டுள்ளது.
# ரென்மின்பி

## தயாரிப்பு

### தாள்கள்

1948 ஆம் ஆண்டு, திசம்பர் 1 ஆம் நாள், புதிதாக உருவான சீன மக்கள் வங்கி, பணத்தை வினியோகித்தது. 1, 5, 10, 20, 50, 100, 1000 யுவான் என்ற எண்ணிக்கைகளில் இவை வினொயோகிக்கப்பட்டன. 62 வடிவமைப்புகள் இவற்றில் பயன்படுத்தப்பட்டன. 1955 ஆம் சீன மக்கள் வங்கி, சீனக் குடியரசு என்ற வரிகள் இந்த பணங்களில் எழுதப்பட்டிருந்தன. ரென்மின்பி என்ற பெயர், 1949 ஆம் ஆண்டு பதிவு செய்யப்பட்டது.
# ரென்மின்பி

## தயாரிப்பு

### காசுகள்

1955 இல், 1,2, 5 ஃபென் காசுகள் அலுமினியத்தில் செய்யப்பட்டு வெளியாயின. 1980 இல், 1, 2, 5 ஜியாவோ காசுகள் வெளியிடப்பட்டன. சில ஆண்டுகளுக்குப் பின்னர், 1,2 ஃபென் காசுகள் செல்லாக் காசுகள் ஆயின. அடுத்த ஆண்டே 5 ஃபென் காசும் மதிப்பிழந்தது. இவற்றின் வடிவமும் மாற்றப்பட்டது.
# ரென்மின்பி

## உலக வர்த்தகம்

2009 ஆம் ஆண்டிற்கு முன்னர், சீன ரென்மின்பி காசுகள் உலக சந்தையில் இடம்பிடிக்கவில்லை. சீன ரசின் கெடுபிடிகளால், சீனப் பணம் இறக்குமதிக்கு அனுமதிக்கப்பட்டவில்லை. சீன, வெளிநாட்டு நிறுவனங்களுக்கு உண்டான வர்த்தகத்தில் அமெரிக்க டாலர்களே பயன்படுத்தப்பட்டன. சீனப் பணத்தை
வெளிநாட்டு நிறுவனங்கள் கொண்டிருக்கமுடியவில்லை. சீனாவிலும் அமெரிக்க டாலர்களை கொண்டிருக்கமுடியவில்லை. எனவே, வர்த்தகங்கள் சீன மக்கள் வங்கியின் மூலம் மேற்கொள்ளப்பட்டன. வெளிநாட்டு ஆள், இவ்வங்கியில் டாலர்களாக பணத்தைத் தருவார். இது, உள்நாட்டு மாற்றுவிகிதத்தில், சீனப் பணமாக (ரென்மின்பி) மாற்றி சீன நிறுவனங்களுக்குத் தரும்.
ரென்மின்பியை உலகப் பணமாக மாற்றுவதற்காக, வழிமுறைகள் மேற்கொள்ளப்பட்டுள்ளன. அதன்படி, உருசியா, வியட்நாம், தாய்லாந்து, ஜப்பான் ஆகிய நாடுகளுடனான வர்த்தகத்தில் சீனப் பணத்திலேயே தொடரலாம் என்று ஒப்பந்தம் ஏற்படுத்திக்கொண்டது. விரைவில் ஆஸ்திரேலியாவும் இப்பட்டியலில் இணையவுள்ளது.
# ரென்மின்பி

## வடிவமைப்பு

பணத்தாள்களில் சீன எண்களிலும், அரபிய எண்களிலும் பணத்தின் மதிப்பு எழுதப்பட்டிருக்கும்.
சீன மக்கள் வங்கி என்ற பெயர் மங்கோலியம், திபெத்தியம், உய்குர் உள்ளிட்ட மொழிகளில் எழுதப்பட்டிருக்கும். சீனப் பின்யின் எழுத்துகளில் ழோங்குவோ ரென்மின் யின்ஹாங் என்ற பெயர் இருக்கும். பார்வையற்றோருக்காக, தாளின் வலதுபுறத்தில் சீன பிரெய்லியிலும் எழுதப்பட்டுள்ளன.  
1999 இல் 50யுவான் சிவப்பு பணத்தில், சீன மக்கள் வங்கியின் ஐம்பது ஆண்டு நிறைவு விழாவைக் கொண்டாடும் வகையில், சின்னம் பொறிக்கப்பட்டது. முன்பக்கத்தில் மா சே துங் படமும், பின்பக்கத்தில் விலங்குகளின் படமும் பொறிக்கப்பட்டது.
2000 ஆம் ஆண்டை புது ஆயிரம் ஆண்டின் தொடக்கமாக நினைவுகூற, பாலிமரில் செய்யப்பட்ட ஆரஞ்சு நிற பணம் அச்சடிக்கபப்ட்டது. 100 யுவான் மதிப்புடைய இதில், டிராகன் படமும், சீன ஆயிர ஆண்டு நினைவுச் சின்னமும் பொறிக்கப்பட்டன.
2008 ஒலிம்பிக் போட்டியின் நினைவாக, ஒலிம்பிக் நடைபெற்ற சீன அரங்கத்தின் (பேர்ட்ஸ் நெஸ்ட்) சின்னத்தையும், வட்டெறியும் வீரர், பிற விளையாட்டுகள் ஆகியனவும் அச்சடிக்கப்பட்டன.
தேசிய மக்கள் பேராயத்தைச் சேர்ந்தவர்கள், எதிர்கால பணத்தாள்களில் சுன் இ சியன், டங் சியாவுபிங் ஆகியோரின் படங்களை அச்சிட வேண்டும் என்றும் கருத்து கூறினர்.
# ரென்மின்பி

## சிறுபான்மையினர் பகுதிகள் ரென்மின்பி

ரென்மின்பி, சிறுபான்மையினர் பகுதிகளில் வெவ்வேறு பெயர்களில் அழைக்கப்படுகிறது.
- மங்கோலியா: உள்ளூர் மங்கோலியப் பகுதிகளில், யுவான் என்னும் காசை டுக்ரெக் என அழைப்பர். மங்கோலிய குடியரசுப் பகுதியில் யுவானி என்று அழைப்பர். ரென்மின்பி என்ற பெயரை மங்கோலிய மொழியில் அரடின் ஜோகோஸ் என்பர்.
- திபெத்: திபெத் தன்னாட்சிப் பகுதியில் யுவானை கோர் என்பர். ஒரு கோர், பத்து கோர்சுருக்கு சமம். ஒரு கோர்சுர் 10 காருக்கு சமம். ரென்மின்பி என்னும் பெயரை திபெத்திய மொழியில் மிமங்ஃசோங்கு என்பர்.
# ரென்மின்பி

## சீனாவுக்கு வெளியில் ரென்மின்பி

சீனாவின் சிறப்பு நிர்வாகப் பகுதிகளான ஆங்காங், மக்காவு பகுதிகளில் தனி நாணயங்கள் உள்ளன. ஹாங்காங்கில் ஹாங்காங் டாலரும், மக்காவ் பகுதியில் மவவ் படகாவு செல்லத்தக்க நாணயங்கள். மக்காவில் ரென்மின்பியின் பயன்பாடு மிகக் குறைவே. இதுதவிர பாக்கிஸ்தான், மங்கோலியா ஆகிய நாடுகளிலும் ரென்மின்பியின் பயன்பாடு உள்ளது. கம்போடியா, லாவோஸ், மியான்மர் நாட்டு எல்லைகளில் ரென்மின்பியை பயன்படுத்துவர்.
# ரென்மின்பி

## மதிப்பு

முன்பு, ஒரு அமெரிக்க டாலருக்கு 2.46 யுவான்கள் சமம் என்ற மாற்றுவீதம் இருந்தது. சீனாவின் பொருளாதார மாற்றத்தினால், மாற்றுவீதமும் மாறியது. 2013, ஆகஸ்டு மாதத்தில், ஒரு டாலருக்கு 6.109 யுவான் என்ற அளவில் வீதம் இருந்தது.
# படிமம்:Renminbi banknotes.JPG

## சுருக்கம்

Non-free use media rationale for Renminbi
Description  
Renminbi banknotes 100, 50, 20, 10, 5, and 1 yuan (2005 series).
Source  
Derived from a scan of the author's personal banknotes from a trip.
Article  
Renminbi
Portion used  
Only partial images of the obverse (front) side of the banknotes are provided (except the 1 yuan note - serial number has been concealed and "COPY" and "DO NOT DUPLICATE" warnings have been stamped on the note).
Low resolution?  
Yes
Purpose of use  
The image will provide the most effective illustration of the current banknotes used in the People's Republic of China to the general public, especially inbound travellers, who are not yet familiar with the Renminbi currency.
Replaceable?  
There is no free equivalent of the currency, so the image cannot be replaced by a free image.
Other information The use of this currency image in its present form (low resolution and most are partial images) will not aid in any potential illegal acts such as counterfeiting.
# வார்ப்புரு:Climate chart/info

**தட்பவெப்பநிலை வரைபடம்** ஒரு குறிப்பிட்ட இடத்தில் அதன் தட்ப வெப்பநிலை பற்றிய பொதுவான தகவல்களைத் தருகிறது. தட்பவெப்பநிலை வரைபடத்தை Template:Climate chart என்ற வார்ப்புருவை உபயோகித்து வரையலாம்.
# வார்ப்புரு:Climate chart/info

## தட்பவெப்பநிலை வரைபடத்தை எப்படி வாசிப்பது

மேல் கிடைவரிசை (row)வில் உள்ள எழுத்துக்கள் மாதங்களின் முதலெழுத்துகள் ஆகும்: சனவரி, பெப்ரவரி... பட்டைகளும் எண்களும் கீழ்வருமாறு தகவல் அளிக்கின்றன:
நீலப்பட்டைகள் ஒவ்வொரு மாதத்தின் மொத்த மழை/பனிபொழிவின் அளவை குறிக்கின்றன.நீல வண்ண எண்கள் அந்த அளவை ச.மீக்கு மிமீ அல்லது லிட்டர் கணக்கில் குறிப்பிடுகிறது. சிவப்பு பட்டைகள் ஒவ்வொரு மாதத்திலும் நாளின் சராசரி வெப்பநிலை வீச்சைக் குறிக்கிறது. சிவப்பு வண்ண எண்கள் ஒவ்வொரு மாதத்தின் நாளின் சராசரி மிகக்கூடிய மற்றும் மிகக் குறைந்த வெப்ப அளவைக் குறிப்பிடுகிறது. ஒப்பீட்டிற்காக, மெல்லிய சிவப்புக்கோடு நீரின் உறைநிலை வெப்பமான 0 °C ஐக் காட்டுகிறது.
# வார்ப்புரு:Climate chart/info

## காட்டுகள்

மேலுள்ள வரைபடத்தில் காண்பதுபோல, டோக்கியோ வெப்பமான வேனிற்காலத்தையும் சற்றே குளிர்ந்த குளிர்காலத்தையும் கொண்டுள்ளது.புவியின் வடகோளத்தில் உள்ளதால், சூலை,ஆகத்து மாதங்களில் வெப்பம் கூடிக் காண்கிறது. அதேநேரம் புவிநடுக்கோட்டின் அண்மையில் உள்ள லபுவானில் வெப்பம் ஆண்டு முழுவதும் ஒரே சீராக உள்ளது. வேனில்/குளிர்காலங்கள் என்று இல்லாமல் அதேநேரம் ஆண்டின் துவக்கத்தில் மழை குறைவாகவும் பின்னர் மிகுந்த மழைப்பொழிவுடனும் உள்ளது. குசுகோவைப் பொருத்தவரை,நிலநடுக்கோட்டின் அண்மையில் இருப்பினும், உயரமான மலைப்பகுதியில் இருப்பதால் மழை குறைவாக உள்ளது. லபுவான் போன்றே வெப்பநிலையில் கூடிய மாற்றங்கள் இல்லையெனினும் உயரம் காரணமாக,சிறப்பாக சூன்,சூலை மாதங்களில் இரவுகள் குளிர்ந்து காணப்படுகிறது.
# எஸ்பெராண்டோ

**எஸ்பராண்டோ** உலகில் அதிகம் பேசப்படும் கட்டமைக்கப்பட்ட மொழியாகும். எஸ்பெராண்டோ என்பதன் பொருள் <u>நம்பிக்கையுடனான</u> என்பதாகும். 1887இல் எல். எல். சாமன்ஹோஃப் எழுதிய 'உனுவா லிப்ரோ' (Unua Libro) எனும் நூலில் 'எஸ்பெராண்டோ' பற்றிய தகவல்கள் முதன்முதலாக வெளிவந்தன.  
கற்றலுக்கு எளியதாக மொழி இருக்கவேண்டும் என்ற நோக்கத்தில் சாமன்ஹோஃப் இம்மொழியை எஸ்பெராண்டோ எனும் புனைவுப்பெயரில் தொடங்கியுள்ளார். இன்று உலகில் கிட்டத்தட்ட 1,000 மக்கள் இம்மொழியை தாய்மொழியாகப் பேசுகின்றனர். மதிப்பீட்டின் படி ஒரு இலட்சம் முதல், இரண்டு மில்லியன் மக்களால் இம்மொழியை சரளமாக பேசமுடியும். தற்போது 120 நாடுகளில் இம்மொழி பேசப்படுகின்றது. ஐரோப்பா, கிழக்கு ஆசியா, தென் அமெரிக்கா ஆகிய நாடுகளில் இதன் பயன்பாடு மிகுந்து உள்ளது. ஆனால் உலகில் எங்கேயும் எஸ்பெராண்டோ ஆட்சி மொழியாக இல்லை.
# எஸ்பெராண்டோ

## வரலாறு

1887 இல் டாக்டர் லுடோவிக் லாசரஸ் ஜாமன்ஹாப் (Ludovic Lazarus Zamenhof), எஸ்பராண்டோ என்ற ஒரு புது மொழியை உருவாக்கினார். இம்மொழிக்கான இலக்கணம் அதே ஆண்டில் 'மருத்துவர் எஸ்பராண்டோ' என்ற புனைப் பெயரில் அவரால் வெளியிடப்பட்டது. இவ்வார்த்தைக்கு 'நம்பும் மருத்துவர்' என்று பொருள். நாடுகளுக்கிடையே மொழித் தடைகளை போக்கி உலகப் பொது மொழியாக இது உருவாக வேண்டுமென அவர் விரும்பினார். தொடக்கத்திலேயே பல நாடுகள் கடுமையாக இதை எதிர்த்தன. உருசியாவில் தீவிர எதிர்ப்பு இருந்தது. 1954ஆம் ஆண்டு வரை இம்மொழிக்கு அங்கு தடை விதிக்கப்பட்டிருந்தது.  
எசுபெராண்டோ மொழிக்கான முதல் உலக மாநாடு பிரான்சில் 1905இல் நடைபெற்றது. அது முதல் இந்த மாநாடு, உலகப்போர் நடந்த ஆண்டுகள் விலக்கலாக, ஒவ்வொரு ஆண்டும் பல நாடுகளில் நடத்தப்பட்டு வருகின்றது. எந்த நாடும் இதனை அலுவலக முறையாக ஏற்காதபோதும் பிரான்சிய அறிவியல் அகாதமி 1921இல் பரிந்துரைத்துள்ளது. 1954ஆம் ஆண்டில் ஐக்கிய நாடுகள் கல்வி, அறிவியல், பண்பாட்டு நிறுவனம் ஏற்றுக் கொண்டுள்ளது. 1985இல் பன்னாட்டு அரசு சார்பற்ற அமைப்புகள் எசுபெராண்டோவை பயன்படுத்த பரிந்துரைத்துள்ளது. 'ஐக்கிய நாடுகள் உலக சுற்றுலா அமைப்பு' (UNWTO) 1980 மணிலா அறிக்கையில் சுற்றுலாத்துறை எசுபெராண்டோவை பயன்படுத்த கோரியது. 2007இல் 'மொழிகளுக்கான பொது ஐரோப்பிய ஆயக் கட்டமைப்பின்' 32வது மொழியாக ஏற்கப்பட்டுள்ளது.  
சான் மரினோவிலுள்ள (San Marino) 'பன்னாட்டு அறிவியல் அகாதமியில்' தற்போது பயிற்று மொழியாக எசுபெராண்டோ விளங்குகின்றது. எசுபெராண்டோவை கற்பதனால் மொழிகளை கற்க அடிப்படை பொதுவாக மேம்படுவதாக நிரூபிக்கப்பட்டுள்ளது. சில துவக்கப்பள்ளிகளில் அயல்நாட்டு மொழிகளை கற்பிக்க ஆயத்த ஏற்பாடாக எசுபெராண்டோ கற்பிக்கப்படுகின்றது.  
இணையத்தில் எசுபெராண்டோ குறிப்பிடத்தக்க அளவில் பயன்படுத்தப்படுகின்றது. எசுபெராண்டோ கற்பிக்கும் மிகவும் பிரபலமான வலைத்தளமான லெர்னு! 2013இல் 150,000 பதிகை செய்த பயனர்களைக் கொண்டுள்ளது. ஒவ்வொரு மாதமும் ஏறத்தாழ 150,000 முதல் 200,000 வரையிலான பார்வையாளர்களைப் பெற்றுள்ளது. எசுபிராண்டோ விக்கிப்பீடியாவில் ஏறத்தாழ கட்டுரைகள் எழுதப்பட்டுள்ளன. கட்டுரைகளின் எண்ணிக்கைப்படி இம்மொழி 32வது இடத்தில் உள்ளது. செயற்கையாக கட்டமைக்கப்பட்ட மொழியொன்றில் மிக அதிக அளவில் விக்கிப்பீடியாவில் விரவியுள்ள மொழியாகவும் விளங்குகின்றது. 2012ஆம் ஆண்டு பெப்ரவரி 22ல் கூகுள் மொழிபெயர்ப்பு எசுபெராண்டோவை தனது 64வது மொழியாக ஏற்றுக்கொண்டுள்ளது. 2014ஆம் ஆண்டு செப்டம்பர் மாதம் முதல் டுவோலிங்கோ பங்களிப்பாளர்கள் எசுபெராண்டோ மொழியைக் கற்பதற்கான ஓர் பாடதிட்டத்தை உருவாக்கத் துவங்கியுள்ளனர். டுவோலிங்கோவில் கட்டமைக்கப்பட்ட மொழியொன்றுக்கு பாடத்திட்டம் உருவாக்கப்படுவது இதுவே முதல்முறையாகும். இந்த பாடத்திட்டம் 2015ஆம் ஆண்டு ஏப்ரல் மாதம் முதல் பயன்பாட்டுக்கு விடப்பட்டுள்ளது.  
தற்போது, எசுபெராண்டோ பயனாளர்கள் பலரும் இதனை உலகில் வளர்ந்து வரும் ஆங்கிலப் பயன்பாட்டிற்கு மாற்றாகவோ கூடுதலாகவோ கருதுகின்றனர். ஆங்கிலத்தை விட எளிய மொழியாகவும் இதனைக் கருதுகின்றனர்.
பாலோ கொய்லோ எழுதிய"ரசவாதி (the alchemist) நாவலிலும் இம்மொழி பற்றி குறிப்பிடப்பட்டுள்ளது (ரசவாதி-பாலோ கொய்லோ- மஞ்சுள் பப்ளிஷிங் ஹவுஸ்-This edition first published in 2018)
# எஸ்பெராண்டோ

## அகரவரிசை

| a | அ |
| --- | --- |
| b | **b**ee என்ற ஆங்கில வார்த்தையில் உள்ளது போன்று (குறியார்வம் அற்றது) |
| c | த்ஸ் |
| ĉ | ச் |
| d | **D**enmark என்ற ஆங்கில வார்த்தையில் உள்ளது போன்று |
| e | எ |
| f | **f**ine என்ற ஆங்கில வார்த்தையில் உள்ளது போன்று |
| g | a**g**o என்ற ஆங்கில வார்த்தையில் உள்ளது போன்று |
| ĝ | ஜ் |
| h | ஹ் |
| ĥ | **j** எசுபானிய மொழியில் உள்ளது போன்று |
| i | இ |
| j | ய் |
| ĵ | mea**s**ure என்ற ஆங்கில வார்த்தையில் உள்ளது போன்று |
| k | க் |
| l | ல் |
| m | ம் |
| n | ந் |
| o | ஒ |
| p | ப் |
| r | ர் |
| s | ஸ் |
| ŝ | **sh**e என்ற ஆங்கில வார்த்தையில் உள்ளது போன்று |
| t | த் |
| u | உ |
| ŭ | a**u**to என்ற ஆங்கில வார்த்தையில் உள்ளது போன்று |
| v | வ் |
| z | **z**ero என்ற ஆங்கில வார்த்தையில் உள்ளது போன்று |
# எஸ்பெராண்டோ

## சொற்தொகுதி

இம்மொழிக்கான சொற்தொகுதி சில நூற்றுக்கணக்கான வேர்ச்சொற்களைக் கொண்டது. இவற்றைக் கொண்டு பல்லாயிரக்கணக்கான சொற்களை உருவாக்கிவிடலாம். எனினும், இதன் பெரும்பாலான சொற்களும் அவற்றின் வேர்ச்சொற்களும் ஐரோப்பிய மொழிகளைச் சார்ந்தவை.
# எஸ்பெராண்டோ

## கல்வி

இம்மொழியினைக் கற்கும் பெரும்பான்மையினர் இணைய வழியாகவும், உதவிப் புத்தகங்களின் வழியாகவும் கற்றுவருகின்றனர். இம்மொழி சில நாடுகளில் பள்ளிகளிலும் கற்பிக்கப்பட்டு வருகிறது. இம்மொழி, பல ஐரோப்பிய மொழிகளைக் காட்டிலும் கற்பதற்கு எளிதானதாக உள்ளது எனக் கூறப்படுகிறது.  
பிரெஞ்சு மாணவர்கள் வேற்று மொழிப் பாடங்களைக் கற்க எடுத்துக் கொண்ட நேரத்தைக் கணக்கிட்டு இம்முடிவு உறுதிப்படுத்தப்பட்டது.  
பிரெஞ்சு மாணவர்கள் வேற்று மொழிப் பாடங்களைக் கற்க எடுத்துக் கொண்ட நேரப் பட்டியல்:
1. இடாய்ச்சு மொழி கற்க 2000 மணி நேரம்.
1. ஆங்கில மொழி கற்க 1500 மணி நேரம்.
1. இத்தாலிய மொழி கற்க 1000 மணி நேரம்.
1. எசுப்பெராண்டோ மொழி கற்க 150 மணி நேரம்.
# எஸ்பெராண்டோ

## எளிய சொற்றொடர்கள்

பன்னாட்டு ஒலிப்பியல் அரிச்சுவடியின்படி ஒலிக்குறிப்புகளுடன், சில பயனுள்ள எஸ்பராண்டோ சொற்கள் மற்றும் சொற்றொடர்கள் பட்டியலிடப்பட்டுள்ளன:  
**அமைதி / சமாதானம்**  
| நான் எஸ்பெராண்டோவில் தொடக்க நிலையில் இருக்கிறேன். | } |
| --- | --- |
# எஸ்பெராண்டோ

## எஸ்பராண்டோ சமுதாயம்

எஸ்பராண்டோ உலகில் மிகவும் பரவலாக பேசப்படும் மொழியாக உள்ளது. ஐரோப்பா, கிழக்கு ஆசியா ஆகிய நாடுகளில் நகர் மற்றும் நகர் சார்ந்த பகுதிகளிலிலும், குறிப்பாக எஸ்பராண்டோவுக்காக சிறப்பு மன்றங்களும், சங்கங்களும், கூடலகங்களும், செயல்பாட்டில் உள்ள இடங்களிலும், இம்மொழி பேசுபவர்கள் மிக அதிக எண்ணிக்கையில் உள்ளனர்.  
எஸ்பராண்டோ பரவியுள்ள வடக்கு மற்றும் மத்திய ஐரோப்பிய நாடுகள்:
- சீனா
- கொரியா
- ஜப்பான்
- ஆசியாவில் ஈரான்
- பிரேசிலில் அர்ஜென்டினா
- அமெரிக்காவில் மெக்சிக்கோ
- ஆப்பிரிக்காவில் டோகோ
# எஸ்பெராண்டோ

## பெருவாணிபம் மற்றும் வியாபாரம்

எஸ்பராண்டோ வணிக குழுக்கள் பல ஆண்டுகளாக செயல்பாட்டில் உள்ளன. பிரஞ்சு பெருவாணிப கழகக் கூடம் 1920களில் மேற்கொண்ட ஆராய்ச்சிகளின் அடிப்படையில், 1921ஆம் ஆண்டு 'தி நியூயார்க் டைம்ஸ்' பத்திரிகையில் எஸ்பராண்டோ மொழி சிறந்த வணிக மொழி என்று ஒரு அறிவிப்பை வெளியிட்டது.
# எஸ்பெராண்டோ

## இறைநம்பிக்கை

எஸ்பராண்டோ மக்களிடையே பல மதங்களும்,இறைநம்பிக்கைகளும்,வேத நெறிகளும் பரவிமுக்கியப் பங்கேற்றுள்ளன.அவற்றுள், ஜப்பானைச் சார்ந்த ஓஹியோவின் ஓமோட்டோவும் (Oomoto), ஈரான் நாட்டின் பஹாய் (Bahá'í) நம்பிக்கையும் பலராலும் ஊக்கமளிக்கப்பட்டு வருகின்றன. இது போன்று சில ஆவிக்குரிய இயக்கங்களும் செயல்பட்டு வருகின்றன.
# எஸ்பெராண்டோ

## இறைநம்பிக்கை

### ஓமோட்டோ

ஓமோட்டோ மதம் அதனைப் பின்பற்றுபவர்களிடையே எஸ்பரான்டோ மொழிப் பயன்பாட்டை ஊக்குவிக்கிறது. மேலும் ஸமன்ஹாஃபை (Zamenhof) உன்னத தெய்வத்தன்மையுள்ள சக்திகளில் ஒன்றாக ஏற்றுக்கொள்கிறது.
# எஸ்பெராண்டோ

## இறைநம்பிக்கை

### பஹாய் நம்பிக்கை

பஹாய் நம்பிக்கை ஒரு துணை சர்வதேச மொழிப் பயன்பாட்டை ஊக்குவிக்கிறது. எஸ்பரான்டோ மொழி தன் செயல்பாட்டில் பெருமளவுத் திறன் பெற்றிருப்பினும், அது எதிர்காலத்தின் மொழியாக இருக்காது என்று பஹாய் நம்பிக்கையாளர்கள் கருதுகின்றனர். எனவே இம்மொழி மக்களால் தேர்ந்தெடுக்கப்படவில்லை. எஸ்பரான்டோவின் சிறந்த கருத்தை அப்துல் பாஹா (Abdu'l-Bahá) பாராட்டினார். 19 ஆம் நூற்றாண்டின் பிற்பகுதி முதல் 20 ஆம் நூற்றாண்டின் முற்பகுதி வரை எஸ்பரான்டோ மொழியினருக்கும், பஹாய்களுக்கும் இடையில் நல்லுறவு இருந்தது.
# ஆசிஃப் அலி சர்தாரி

**ஆசிஃப் அலி சர்தாரி** (உருது: آصف علی زرداری, பி. ஜூலை 26, 1955) பாகிஸ்தானின் 11ஆவது குடியரசுத் தலைவர் ஆவார். இவரின் மகன் பிலாவல் புட்டோ சர்தாரி உடன் ஆளும் பாகிஸ்தான் மக்கள் கட்சியின் தலைவரும் ஆவார். பாகிஸ்தானின் பிரதமராக இருமுறை பதவி வகித்த மறைந்த பெனசீர் புட்டோவின் கணவர்.  
பாகிஸ்தான் அரசால் ஊழலுக்காக குற்றம்சாட்டிற்காக 1997 முதல் 2004 வரை இவர் சிறையில் இருந்தார்.
# லில் வெய்ன்

**லில் வெய்ன்** (Lil' Wayne) என்று அழைக்கப்பட்ட **டிவெய்ன் மைக்கல் கார்டர் ஜூனியர்** (Dwayne Michael Carter, Jr., பி. செப்டம்பர் 27, 1982) நியூ ஓர்லென்ஸ், லூசியானாவில் பிறந்து வளந்த அமெரிக்க ராப் இசைக் கலைஞர் ஆவார். பதின்ம வயதினராக இருக்கும்பொழுது கேஷ் மணி ரெக்கர்ட்ஸ் தயாரிப்பு நிறுவனத்தை சேர்ந்த ஹாட் பாய்ஸ் ராப் இசைக் குழுமத்தில் இருந்து புகழுக்கு வந்தார்.  
1999இல் இவரின் முதலாம் இசைத்தொகுப்பு, *த ப்ளாக் இஸ் ஹாட்* வெளிவந்து ராப் இசை உலகில் செல்வாக்கு பெற்ற த சோர்ஸ் இதழால் சிறந்த புதிய ராப் இசைக் கலைஞர் என்று பரிந்துரைக்கப்பட்டார். இதற்கு பிறகு வேறு ராப்பர்களின் பாடல்களில் இவரும் பாடியுள்ளார்.  
2004இல் இவரின் த கார்டர் இசைத்தொகுப்பு வெளிவந்தது. இதுவும் இதற்கு பிறகு தொடர்ந்த த கார்டர் 2 மற்றும் த கார்டர் 3 இசைத்தொகுப்புகள் காரணமாக இவர் மேலும் புகழுக்கு வந்தார்.  
2008இல் புகழ்பெற்ற ஆர்&பி இசைப் பாடகர் டி-பெய்ன் உடன் சேர்ந்து இசைத்தொகுப்பு வெளிவரும் என்று கூறியுள்ளார்.
# லில் வெய்ன்

## இசைத்தொகுப்புகள்

- 1999: *த ப்ளாக் இஸ் ஹாட்*
- 2000: *லைட்ஸ் அவுட்*
- 2002: *500 டிகிரீஸ்*
- 2004: *த கார்டர்*
- 2005: *த கார்டர் II*
- 2008: *த கார்டர் III*
- 2010: *ரீ பேர்த்*
- 2011: *த கார்டர் IV*
# வட துருவம்

.]]  
**வட துருவம்**, அல்லது **வட முனை** (*North pole*), புவியின் வட அரைக்கோளத்தில் உள்ள, அதன் சுழல் அச்சும், மேற்பரப்பும் சந்திக்கும் புள்ளியைக் குறிக்கும். இதை, **புவியியல் வட துருவம்** என்றும் ** புவிசார் வட துருவம்** என்றும் அழைப்பதுண்டு. இது காந்தவியல் வட துருவத்தில் இருந்தும் வேறுபட்டது.  
வட துருவம் புவியின் வட கடைக் கோடியில் உள்ள புள்ளி, தென் துருவத்துக்கு நேர் எதிராக உள்ளது. இது நிலநேர்க்கோடு 90° வடக்கையும், உண்மை வடக்குத் திசையையும் குறிக்கிறது. வட துருவத்தில் எல்லாத் திசைகளும் தெற்கையே குறிக்கின்றன.  
நிலத்திணிவின் ஒரு பகுதியாக உள்ள தென் துருவம் போலன்றி வட துருவம், தொடர்ச்சியாக நகர்ந்து கொண்டிருக்கும் கடற் பனிக்கட்டிகளால் நிரந்தரமாக மூடப்பட்டு ஆர்க்டிக் பெருங்கடலின் நடுவில் அமைந்துள்ளது. இதனால் நிரந்தரமான நிலையம் ஒன்றை வட துருவத்தில் நிறுவுவது இயலாததாக உள்ளது. எனினும், முன்னைய சோவித ஒன்றியமும், பின் வந்த ரஷ்யாவும் பல ஆளியக்கு மிதக்கும் நிலையங்களை நிறுவியுள்ளன. இவற்றுட் சில வட துருவத்துக்கு மிக அண்மையில் உள்ளன. ஆர்க்டிக் சுருக்கம் காரணமாக, 2050 ஆம் ஆண்டளவில், வட துருவத்தில் பனியற்ற பருவகாலம் ஏற்படக்கூடும் என அண்மையில் சில அறிவியலாளர்கள் எதிர்வு கூறியுள்ளனர்.  
வட துருவத்தின் கீழ் கடலின் ஆழம் 4261 மீட்டர் (13,980 அடி) என அளக்கப்பட்டுள்ளது. இதற்கு மிக அண்மையில் உள்ள நிலப்பகுதி காஃபெக்லுபென் தீவு ஆகும். இது கிறீன்லாந்துக் கரையில் இருந்து 440 மைல்கள் (700 கி.மீ.) தொலைவில் அமைந்துள்ளது. நிரந்தரமற்ற உடைகல் நிலப்பகுதிகள் சில மேலும் சிறு தொலைவு வடக்கே அமைந்துள்ளதாகவும் கூறப்படுகிறது.
# வட துருவம்

## பகல் மற்றும் இரவு

வட துருவத்தில் சூரியன் தொடர்ந்து கோடைகாலத்தில் அடிவானத்தில் மேலேயும் மற்றும் தொடர்ந்து குளிர்காலத்தில் அடிவானத்திற்கு கீழேயும் உள்ளது. சூரியன் சுமார் 20 மார்சு அன்று உதயமாகும். சூரியன் அதன் உச்ச நிலையினை 23½ ° உயரத்தை கோடைகாலத்தில் சூன் 21 அன்று அடையும். இதன் பிற்கு மெல்ல சூரியன் மறையத் தொடங்கும். சுமார் 23 செப்டம்பர் அன்று முழுவதுமாக மறையும் அதுவரை இந்த நிகழ்வு தொடரும். சூரியன் துருவ வானிலிருந்து தோன்றும் போது, அது அடிவானத்திற்கு மேலே ஒரு கிடைமட்ட வட்டத்திற்குள் நகர்த்துவதாக தோன்றும். இந்த வட்டம் படிப்படியாக கோடைகால மழைக்காலத்தில் அடிவானத்திற்கு மேல் அதன் அதிகபட்ச உயரத்திற்கு (டிகிரிகளில்) வந்த பிறகு, அடிவாரத்தின் அருகே இருந்து உயர்கிறது, மேலும் அது இலையுதிர்காலத்தில் கீழே மூழ்கி முன் அடிவானத்தில் நோக்கி மறைகிறது. எனவே வடக்கு மற்றும் தெற்கு துருவங்கள் பூமியில் சூரிய உதயம் மற்றும் சூரியன் மறையும் நிகழ்வுகள் மெதுவான விகிதங்களில் நடக்கின்றது.  
சூரிய உதயத்திற்கு முன் மற்றும் சூரிய அஸ்தமனத்திற்குப் பிறகு சுமார் இரண்டு வாரங்களுக்கு ஒரு மெல்லிய வெளிச்சம் கொண்ட அந்திக் காலம் ஏற்படுகிறது, ஒரு கடல் மைல் தொலைவிற்கு அந்திப் பொழுது வெளிச்சம் சுமார் ஐந்து வாரங்களுக்கு சூரிய உதயம் மற்றும் சூரிய அஸ்தமனத்திற்குப் பிறகு ஏற்படுகிறது மற்றும் சுமார் ஏழு வாரங்களுக்கு ஒரு வானியல் ஒளியின் காலத்திற்கு ஈடான அந்திப் பகல் சூரிய உதயத்திற்கு முன் மற்றும் சூரிய அஸ்தமனத்திற்குப் பிறகும் ஏற்படுகிறது.  
இந்த விளைவுகள் பூமி தனது அச்சில் சுழல்வதாலும் மற்றும் சூரியனை அதன் சுற்றுப்பாதையில் பூமி சுற்றி வருவதாலும் நிகழ்கிறது. பூமியின் சுழலும் அச்சின் திசையிலும் மற்றும் சூரியனை சுற்றி வரும் பூமியின் சுற்றுப்பாதையின் அதன் கோணத்திலும் ஏற்படும் மாற்றங்கள், ஒரு ஆண்டு காலப்பகுதியில் மிகவும் மெதுவாகவே உள்ளது (இரண்டுமே நீண்ட காலத்திற்குள் மிக மெதுவாக மாறுகின்றன). வட துருவம் சூரியனை அதன் கோடைக்கால மத்தியில் அதிகபட்ச அளவிற்கு எதிர்கொள்ளும், நாட்கள் மெதுவாக நகர்ந்துச் செல்ல பூமி சூரியனை சுற்றி வருவதால், வட துருவம் சூரியனை விட்டு விலகத் தொடங்குகிறது. இது ஆறு மாதக் காலத்திற்கு இருக்கும். இதேபோன்ற நிலை தான் தென் துருவத்திலும் காணப்படுகிறது.
# வட துருவம்

## காலம்

பூமியின் பெரும்பாலான இடங்களில், உள்ளூர் நேரம் தீர்க்கரேகை கொண்டு தீர்மானிக்கப்படுகிறது, ஏன்னென்றால் அந்த நாள் நேரம் வானில் சூரியனின் நிலைக்கு ஒத்ததாகவோ குறிக்கவோ அல்லது அளவிடப்படுகிறது (எடுத்துக்காட்டாக, நடுப்பகலில் சூரியன் அதன் உச்சநிலையில் உள்ளது). வட துருவத்தில் இந்த வழி முறை தோல்வியடைகிறது, ஏனென்றால் சூரிய உதயமும் அஸ்தமனமும் வருடத்திற்கு ஒருமுறை தான் நிகழ்கிறது மேலும் அனைத்து தீர்க்கரேகைகளும் துருவத்தில் ஒன்றிணைவதால் அனைத்து நேர மண்டலங்களும் ஒருங்கிணைக்கின்றன. வட துருவத்தில் நிரந்தரமாக மனிதர்கள் வாழ்வதில்லை என்பதால் ஒரு குறிப்பிட்ட நேர மண்டலம் என்று எதுவும் ஒதுக்கப்படவில்லை. அதனால் துருவப் பயணம் மேற்கொள்வோர், அவர்களுக்கு வசதியான எந்த நேரத்தையும் பயன்படுத்தலாம்.
# வட துருவம்

## வானிலை

தென் துருவத்தைக் காட்டிலும் வட துருவம் கணிசமாக வெப்பமானதாக உள்ளது, ஏனெனில் ஒரு கண்டதின் நிலப்பகுதியின் உயரத்தை விடவும் வட துருவம் கடலின் நடுவில் கடல் மட்டத்தில் உள்ளது (இது வெப்பத்தின் நீர்த்தேக்கமாக செயல்படுகிறது). ஒரு பனி மூடி இருந்தபோதிலும், சூலை மற்றும் ஆகத்து வெப்பநிலைகள் உறைபனிக்கு மேல் உயர்ந்து வருவதால், டன்ட்ரா காலநிலை (ETF) சில அம்சங்களைப் பகிர்ந்து கொள்கிறது.  
வட துருவத்தின் கடல் பனியின் அடர்த்தி பொதுவாக உள்ளது. பனியின் அடர்த்தி, அதன் வெளி சார்ந்த மற்றும் பனிக்கட்டியில் உள்ள திறந்த நீரின் அளவு ஆகியவை விரைவாகவும், வானிலை மற்றும் காலநிலை காரணமாகவும் மாறுபடும். சமீபத்திய ஆண்டுகளில் சராசரியாக பனியின் அடர்த்தி குறைந்துவிட்டதாக ஆய்வுகள் காட்டுகின்றன. இதற்கு புவி வெப்படைதல் ஒரு காரணியாக இருக்கலாம் என்று நம்பப்படுகிறது. மேலும் சமீபத்தில் ஆர்க்டிக்கில் காணப்பட்ட வெப்பம் முற்றிலும் பனி உருகுவதற்குக் காரணமாக இருக்கிறது. சில தசாப்தங்களுக்குள் ஆர்க்டிக் பெருங்கடலில் கோடைகாலத்தில் முற்றிலும் பனிப்பகுதிகள் இருக்காது என்று அறிக்கைகள் கணித்துள்ளன. இது குறிப்பிடத்தக்க வர்த்தக தாக்கங்களைக் கொண்டிருக்கலாம்;  
ஆர்க்டிக் கடல் பனி சுருங்குவதால் புவி வெப்பமடைதலை விரைவுபடுத்துகிறது, ஏனெனில் குறைந்த பனிப்பரப்பு குறைவான சூரிய கதிர்வீச்சை பிரதிபலிக்கிறது, மேலும் ஆர்க்டிக் சூறாவளி தோன்ற்வதன் மூலம் கடுமையான காலநிலை தாக்கங்களை ஏற்படுத்தும்.
# வட துருவம்

## தாவரங்கள் மற்றும் விலங்குகள்

வட துருவக் கரடிகள் உண்வுப் பற்றாக்குறையின் காரணமாக வடக்கே 82 டிகிரிக்கு அப்பால் பயணம் செய்கிறது. அதனால் இவைகள் அரிதாகவே துருவத்தின் அருகில் காண்ப்படுகிறது. ஆனால் கரடிகளின் பாதத் தடங்கள் துருவப் பகுதியில் காணப்பட்டுள்ளது. மேலும் 2006 ஆம் ஆண்டில் துருவப்பயணத்தில் ஒரு துருவக் கரடி துருவத்திலிருந்து தொலைவில் காணப்பட்டது. மோதிர வளைவைக் கொண்ட நீர்நாய்கள் வட துருவத்தின் அருகில் காணப்பட்டது மற்றும் துருவ நரிகள் வட துருவத்திலிருந்து சுமார் 60 கி.மீ. (37 மைல்) தொலைவில் காணப்படுகின்றன.  
பறைவகள் வட துருவத்தின் அருகே காணப்பட்டுள்ளது. அவைகளில் கறுப்பு-கால்-கிகிவேக், ஸ்னோ பன்டிங், வடக்கு புல்மார் ஆகும். பறவைகள் சில சமயங்களில் கப்பல்களை பின் தொடர்வதால் இடருக்கு உள்ளாகின்றன.  
வட துருவத்தில் கடல் மீன் காணப்படுகிறது, ஆனால் இவை அநேகமாக சில எண்ணிக்கையில் உள்ளன. இருப்பினும், ரஷ்ய அணியினர் கடற்பாறையிலிருந்து கடல் அனிமோனைக் பார்த்ததாகவும், மேலும் ஒளிக் காட்சிகளில் கடலுக்கு அடியில் இருந்து அடையாளம் காணப்படாத இறால்கள் மற்றும் amphipods ஆகியவற்றைக் காணமுடிந்ததாகவும் பின்னர் ஒரு அறிக்கையில் குறிப்பிட்டனர்.
# வட துருவம்

## வட துருவம் மற்றும் ஆர்க்டிக் பகுதிகளுக்கு நிலப்பகுதி உரிமை கோரல்கள்

தற்போது, சர்வதேச சட்டத்தின் கீழ், எந்த நாடும் வட துருவத்தையோ அல்லது சுற்றியுள்ள ஆர்க்டிக் பெருங்கடல் பகுதியையோ சொந்தமாகக் கொண்டிருக்கவில்லை. ஆர்க்டிக்கைச் சுற்றியுள்ள நாடுகளான, ரஷியன் கூட்டமைப்பு, கனடா, நோர்வே, டென்மார்க் (கிரீன்லாந்து வழியாக) மற்றும் ஐக்கிய அமெரிக்கா ஆகியவற்றால், அவற்றின் கடற்கரையிலிருந்து 200 கடல்-மைல்கள் (370 கி.மீ., 230 மைல்) சுற்றியுள்ள பிரதேசத்தில், பிரத்தியேக பொருளாதார மண்டலம் கட்டுப்படுத்தப்படுகிறது. அதற்கும் அப்பால் உள்ள பகுதிகள் சர்வதேச கடல் ஆணையத்தால் நிர்வகிக்கப்படுகிறது.  
கடல் சட்டத்தின் மீதான ஐக்கிய நாடுகள் அவையின் ஒப்புதலுடன், 200 மைல் பிரத்தியேக பொருளாதார மண்டலத்திற்கு அப்பால் நீட்டிக்கப்பட்ட கண்டத்தின் நிலப்பகுதியாக கோருவதற்கு 10 ஆண்டுகளுக்கு ஒரு நாட்டிற்கு உரிமை உள்ளது. அப்படி, கோரப்பட்ட மண்டலத்திற்குள்ளேயே கடலுக்கு அடியில் இருக்கும் அல்லது அதற்குக் கீழ்ப்பகுதிகளில் இருப்பவற்றை உரிமை கோரவும் அந்த நாட்டிற்கு அனுமதி கிடைக்கிறது. நோர்வே (1996 இல் மாநாட்டில் ஒப்புதல் அளித்தது ), ரஷ்யா (1997 இல் உறுதிப்படுத்தப்பட்டது), கனடா (2003 இல் உறுதிப்படுத்தப்பட்டது) மற்றும் டென்மார்க் (2004 இல் உறுதிப்படுத்தப்பட்டது) இந்த நாடுகளால் தொடங்கப்பட்ட அனைத்து திட்டங்களும் தங்களின் அடிப்படை உரிமையான ஆர்க்டிக் கண்டத்தில் பகுதிகளில் தங்கள் முழு இறையாண்மைக்கு உட்பட்டிருக்க வேண்டும் என்பதாகவே உள்ளது.
# வட துருவம்

## வெளி இணைப்பு

கிழக்கு பதிப்பகத்தின் வெளியீடான அண்டார்டிகா கண்டத்தின் வரலாறு, புவியியல், அறிவியல் அம்சங்கள் அனைத்துமே விவரிக்கப்பட்டுள்ள முழுநூல். ISBN 81-8368-228-6
# நிலநேர்க்கோடு

**நிலநேர்க்கோடு** (இலங்கை வழக்கு: **அகலாங்கு**, அட்ச ரேகை, *latitude*) என்பது புவிமையக் கோட்டுக்கு இணையாக புவி மேற்பரப்பில் வரையப்படுகின்ற கற்பனைக் கோடுகளுள் ஒன்றைக் குறிக்கும். புவியின் மேற்பரப்பில் உள்ள ஒரு புள்ளியின் அமைவிடத்தைக் குறிப்பிடும்போது அப்புள்ளி அமைந்திருக்கும் நில நேர்க்கோடு ஒரு கூறாகக் குறிக்கப்படுகின்றது. நிலப்படங்களில் இக் கோடுகளில் சில கிழக்கிலிருந்து மேற்கே செல்லும் கிடைக் கோடுகளாகக் குறிக்கப்படுகின்றன. நுட்ப அடிப்படையில், இக் கோடுகள் கோண அளவீடாகப் பாகைகளில் குறிப்பிடப்படுகின்றன. இந்த அளவீடு நில நடுக்கோட்டில் 0° இல் தொடங்கி வடக்கே வட துருவத்தில் 90° வ இலும் தெற்கே தென் துருவத்தில் 90° தெ இலும் முடிகின்றது.
# நிலநேர்க்கோடு

## நிலநேர்கோட்டு வட்டங்கள்

நிலநேர்கோடுகள் புவிமேற்பரப்பில் ஏறத்தாழ வட்டங்களாக அமைவதால் இவை நிலநேர்கோட்டு வட்டங்கள் எனப்படுகின்றன. புவியிலுள்ள ஒரு இடத்தைத் துல்லியமாகக் குறிப்பதற்கு நிலநேர்கோட்டு அளவுடன் நிலநிரைக்கோட்டு அளவும் சேர்த்துக் குறிப்பிடப்படுகின்றன.
# நிலநேர்க்கோடு

## சில சிறப்பு நிலநேர்கோட்டு வட்டங்கள்

நிலநடுக்கோட்டு வட்டம் தவிர, மேலும் சில நிலநேர்கோட்டு வட்டங்கள், சூரியனுடன் புவி கொண்டுள்ள தொடர்புகளில் அவை வகிக்கும் பங்குகளுக்காகச் சிறப்புப் பெறுகின்றன.  
- ஆர்க்டிக் வட்டம் — 66° 33′ 39″ N
- கடகக்கோட்டு வட்டம் — 23° 26′ 21″ N
- மகரக்கோட்டு வட்டம் — 23° 26′ 21″ S
- அந்தாட்டிக்க வட்டம் — 66° 33′ 39″ S
# வார்ப்புரு:Longlat

**<small>புவியின் நிலப்படம்</small>**  
| நிலநிரைக்கோடு (λ) |
| --- |
| நிலநிரைக் கோடுகள் இங்கே வளை கோடுகளாகத் தெரிகின்றன. உண்மையில் இவை பெரு வட்டத்தின் அரைப் பகுதிகளாகும். |
| இங்கே நிலநேர்க்கோடுகள் கிடைக் கோடுகளாகத் தெரிகின்றன. உண்மையில் இவை வெவேறு விட்டங்களைக் கொண்ட வட்டங்களாகும். |
| **நிலநடுக்கோடு** புவிக் கோளத்தை வட அரைக்கோளம், தென் அரைக்கோளம் என இரண்டாகப் பிரிக்கின்றது. இதன் அளவு 0°. |
| } |
# தென் துருவம்

3.புவிக்காந்தவியல் தென் முனை
4.அணுகவியலா தென்முனை]]
**தென் துருவம்**, அல்லது **தென் முனை** (*South Pole*), என்பது புவியின் தென் அரைக்கோளத்தில் உள்ள, அதன் சுழல் அச்சும், மேற்பரப்பும் சந்திக்கும் புள்ளியைக் குறிக்கும். இதை **புவியியல் தென் துருவம்** என்றும் ** புவிசார் தென் துருவம்** என்றும் அழைப்பதுண்டு. இது காந்தவியல் தென் துருவத்தில் இருந்தும் வேறுபட்டது. இது புவியின் தென் அரைக்கோளத்தின் தென் கோடியில் அமைந்துள்ள புள்ளியாகும். இது வட துருவத்துக்கு நேர் எதிரே, அண்டார்ட்டிக்காக் கண்டத்தில் அமைந்துள்ளது. இங்கு 1956இல் ஐக்கிய அமெரிக்கா, அமுண்ட்சென்-ஸ்காட் தென் துருவ நிலையம் எனும் நிரந்தரமான நிலையம் ஒன்றை 1956 ஆம் ஆண்டில் அமைத்தது. அன்று முதல் இந் நிலையத்தில் பணியாட்கள் நிரந்தரமாக இங்கே பணி புரிகின்றனர்.
# தென் துருவம்

## புவியியல்

பல நோக்கங்களுக்குப் புவிசார் தென்துருவம் புவிஇன் சுழல் அச்சும் புவி மேற்புறமும் சந்திக்கும் தெற்குப் புள்ளியாக வரையறுக்கப்படுகிறது; மற்றதோர் இத்தகையப் புள்ளி புவிசார் வட துருவம் ஆகும். இருப்பினும், புவியின் சுழல் அச்சு சில சிறிய 'தள்ளாட்டங்களைக்' கொண்டுள்ளதால் இந்த வரையறை மிகத் துல்லியமான வேலைகளுக்குப் பொருத்தமானதல்ல.  
தென் முனைக்கான புவியியல் ஆள்கூற்று முறைகள் வழமையாக 90°S என்றே கொடுக்கப்படுகின்றன; ஏனெனில் இதன் நிலநிரைக்கோடுகள் வடிவவியலில் வரையறுக்க முடியாதும் பொருத்தமற்றும் உள்ளன. அப்படிக் கொடுக்க வேண்டியத் தேவை எழுந்தால் எனக் கொடுக்கப்படுகிறது. தென்முனையில் அனைத்து திசைகளும் வடக்கு நோக்கியே உள்ளன. இக்காரணத்தால் இங்கு திசைகள் முதன்மை நெடுநிரைக்கோட்டின் வடக்கில் உள்ள "கட்டத்தாள் வடக்கு" சார்ந்து கொடுக்கப்படுகின்றன.  
புவிசார் தென்துருவம் அன்டார்க்டிக்கா கண்டத்தில் உள்ளது.எனினும் புவியின் வரலாற்றில் நடந்த கண்டப்பெயர்ச்சிகளின்போது அக்கண்டத்தில் இல்லை. இந்த இடம் எவ்வித அடையாளக்கூறுகளும் இன்றி, வெறுமையாக, பெருங்காற்றால் பெருக்கப்பட்ட உயரமான பனிக்கட்டிகளாலான மேட்டுப்பகுதியாக உள்ளது. கடற்மட்டத்திலிருந்து 2,835 மீட்டர்கள் (9,301&nbsp;அடி) உயரத்தில் மிக அண்மையக் கடலான திமிங்கில வளைகுடாவிலிருந்து ஏறத்தாழ 1,300&nbsp;கி.மீ. (800&nbsp;மைல்கள்) தொலைவில் உள்ளது. துருவத்திலுள்ள பனிக்கட்டி ஏறத்தாழ 2,700 மீ (9,000&nbsp;அடி) தடிமனாக உள்ளதால் இதற்கடியில் உள்ள நிலப்பரப்பு கடல் மட்டத்திலேயே உள்ளதாக அறியப்பட்டுள்ளது.  
துருவப் பனி விரிப்பு கட்டத்தாள் வடக்கிற்கு 37° முதல் 40° வரையில் மேற்காக ஆண்டுக்கு ஏறத்தாழ 10 மீட்டர்கள் நகர்வதாக அறியப்பட்டுள்ளது. இதனால் இங்கு நிறுவப்பட்டுள்ள நிலையமும் பிற செயற்கை கூறுகளும் புவிசார் தென்துருவத்திடமிருந்து நேரப்போக்கில் தள்ளி அமைகின்றன.  
இந்தப் பனி நகர்வை ஈடுகட்ட ஒவ்வொரு ஆண்டும் புத்தாண்டு நாளன்று ஓர் கொண்டாட்ட விழாவில் புவிசார் முனையத்தின் புதிய இடம் குறிக்கப்பட்டு அங்கு அமெரிக்கக் கொடியும் சிறு அறிவிக்கையும் நகர்த்தப்படுகின்றன. இந்த அறிவிக்கையில் ருவால் அமுன்சென்னும் இராபர்ட்டு எஃப். இசுகாட்டும் தென்துருவத்தை எட்டிய நாட்கள், அவர்களது சிறு மேற்கோள்கள் தரப்பட்டுள்ளன; இதில் இவ்விடத்தின் உயரமாக 9,301&nbsp;அடி (2,835 மீ) குறிக்கப்பட்டுள்ளது. தற்போதுள்ள அறிவிக்கையில் சனவரி 1 அன்றைய சூரியன், சந்திரன் மற்றும் பிற கோள்களின் நிலைகள், மற்றும் துருவத்தை நோக்கிய செப்பு நட்சத்திரமும் கொடுக்கப்பட்டுள்ளன.
# தென் துருவம்

## புவியியல்

### சடங்கார்ந்த தென் முனையம்

சடங்கார்ந்த தென் முனையம் என்பது ஒளிப்படங்கள் எடுப்பதற்காகத் தென் முனைய நிலையத்தில் குறிக்கப்பட்டுள்ள இடமாகும். இது புவிசார் தென்முனையத்திலிருந்து சற்றுத் தள்ளி அமைக்கப்பட்டுள்ளது. இங்கு ஓர் அடிப்பீடத்தின் மேல் உலோக கோளமொன்றும் அதனைச் சுற்றி அண்டார்க்டிக்கா உடன்பாட்டில் ஒப்பமிட்டுள்ள நாடுகளின் கொடிகளும் நாட்டப்பட்டுள்ளன.
# தென் துருவம்

## புவியாய்வு தேடல்

தென் துருவத்தை எட்டுவது மிகவும் கடினமான செயலாகும். பெருங்கடற்பகுதியாக உள்ள வட துருவத்தைப் போலன்றி தென் துருவம் ஓர் மலைப்பாங்கான கண்டப்பகுதியாகும். மேலும் மிகவும் உயரத்தில் சூறைக்காற்று நிலவும் இடத்தில் அமைந்துள்ளது. மனிதர்கள் வாழும் பகுதிகளிலிருந்து மிகவும் தொலைவில் உள்ளது. அண்மையிலுள்ள கடற்பகுதியிலிருந்து நில ஆய்வாளர்கள் ஆயிரம் மைல்களுக்கும் மேலாகப் பனிபடர்ந்த நிலப்பகுதியில் மலையேற்றங்கள் நடத்தி பீடபூமியை அடைய வேண்டும். இதனால் இப்பகுதிக்கு ஆய்வுக்குப் பல நூற்றாண்டுகளாக யாரும் செல்லவில்லை.
# தென் துருவம்

## புவியாய்வு தேடல்

### 1900க்கு முன்பு

1820இல், பல புவி ஆய்வாளர்கள் முதன்முதலாக அண்டார்டிக்கா கண்டத்தைக் கண்டறிந்தனர். இவர்களில் முதலாவதாக உருசியாவைச் சேர்ந்த ஃபாடி பெல்லிங்சாசென்னும் மிக்கைல் லாசரெவ்வும் முன்நடத்திய குழுவினர் இருந்தனர். ஓராண்டு கழித்து அமெரிக்கரான ஜான் டேவிஸ் இக்கண்டத்தில் காலடி பதித்த முதலாமவராகச் சாதனை படைத்தார்.  
அண்டார்ட்டிக்கா கடற்கரையின் புவியியலை 19வது நூற்றாண்டின் பிற்பகுதி வரை யாரும் புரிந்துகொள்ளவிலை. 1839-40இல் அங்கு தேடலாய்வு நிகழ்த்திய அமெரிக்க கடற்படை அதிகாரி *சார்லசு வில்க்சு* அண்டார்ட்டிக்காவைத் தனி கண்டமாக அறிவித்தார். மாறாக 1839–43இல் இங்கு தேடலாய்வு நிகழ்த்திய *ஜேம்சு கிளார்க்கு ரோசு* தென்துருவம் வரை தன்னால் கப்பலிலேயே செல்ல முடியும் என்று நம்பி தனது முயற்சியில் தோல்வியடைந்தார்.
# தென் துருவம்

## புவியாய்வு தேடல்

### 1900–1950

, ஹெல்மர் ஹான்சென், ஹாசெல்,விஸ்டிங் (ஒளிப்படம் ஐந்தாவது உறுப்பினர் ஜாலாண்டால் எடுக்கப்பட்டது.]]
1901-04இல் பிரித்தானிய தேடலாளர் இராபர்ட்டு பால்கன் இசுகாட்டு முதன்முதலாக அண்டார்ட்டிகா கடற்கரையிலிருந்து தென் துருவம் வரையான வழித்தடம் ஒன்றை கண்டறிய முயன்றார். எர்னெசுட்டு சாக்கெல்டனுடனும் எட்வர்டு வில்சனுடனும் இணைந்து தெற்கில் எவ்வளவு தொலைவு செல்ல முடியுமோ அவ்வளவு செல்லலாம் எனத் துவங்கினார்; திசம்பர் 31, 1902இல் ஆள்கூறு உள்ள இடத்தை அடைந்தார். பின்னர் சாக்கெல்டன் தலைமையில் மீண்டும் தென் துருவத்தை எட்ட முயன்றனர். சனவரி 9, 1909இல் மூன்று கூட்டாளிகளுடன் சாக்கெல்டன் – துருவத்திலிருந்து 112 மைல்கள் தள்ளியுள்ள – ஆள்கூறு என்றவிடத்தை அடைந்தார்; மேலும் தொடரவியலாத நிலையில் திரும்பினார்.  
புவிசார் தென் முனையத்தை அடைந்த முதல் மனிதர்களாக நோர்வேயின் அமுன்சென்னின் குழுவினர் திசம்பர் 14, 1911இல் சாதனை புரிந்தனர். அமுன்சென் தாம் தங்கியிருந்தவிடத்தை *போல்ஹைம்* எனப் பெயரிட்டார்; இவ்விடத்தைச் சுற்றிய புவிப்பகுதிக்கு நோர்வேயின் மன்னர் ஹாக்கோன் VII நினைவாக *மன்னர் ஹாக்கோன் VII விட்டே* எனப் பெயரிட்டார். இராபர்ட்டு பால்கன் இசுகாட்டும் மீண்டும் தனது இரண்டாவது முயற்சியாகவும் அமுன்சென்னுக்குப் போட்டியாகவும் துருவத் தேடலில் இறங்கினார். இசுகாட்டும் அவரது நான்கு கூட்டாளிகளும் சனவரி 17, 1912 அன்று, அமுன்சென் துருவத்தை எட்டிய 34வது நாளில், தென் துருவத்தை அடைந்தனர். அவர்கள் நால்வருமே திரும்புகையில் பசியாலும் மிகுந்த குளிராலும் மடிந்தனர்.  
1914இல் எர்னெசுட்டு சாக்கெல்டன் தென் முனையத்தின் வழியாக அண்டார்ட்டிக்காவை கடக்க முயற்சித்தார்.ஆனால் அவரது கப்பல் 11 மாதங்களுக்குப் பிறகு கடற்பனியில் உறைந்து மூழ்கியது; நிலப்பரப்பின் மீதான பயணம் மேற்கொள்ளப்படவில்லை.  
அமெரிக்க வான்படை அதிகாரி *ரிச்சர்டு எவலின் பெய்ர்டு* அவரது வானூர்தி ஓட்டியின் துணையுடன் நவம்பர் 29, 1928 அன்று தென்துருவத்தின் மேல் பறந்த முதலாமவராகச் சாதனை புரிந்தார்.
# தென் துருவம்

## புவியாய்வு தேடல்

### 1950 - நடப்பு

. நிலையத்தின் சற்றே இடது புறத்தில், கட்டிடங்களுக்கு பின்னால் சடங்கார்ந்த கம்பத்தையும் கொடிகளையும் பின்னணியில் காணலாம். உண்மையான புவிசார் தென் துருவம் சில மீட்டர்கள் தள்ளி இடது புறத்தில் உள்ளது. கட்டிடங்கள் பனிச்சேர்க்கையைத் தவிர்க்கும் பொருட்டு தரையிலிருந்து சற்றே எழும்பிய தூண்களின் மீது கட்டப்பட்டுள்ளன.]]  
இதற்குப் பின்னர் 31 அக்டோபர் 31, 1956 வரை மனிதர்கள் யாரும் தென் முனையத்தின் மீது கால் பதிக்கவில்லை. அன்றைய நாளில் அமெரிக்க கடற்படை அட்மிரல் ஜார்ஜ் ஜே.துஃபேக் கடற்படை வானூர்தியில் சென்று அங்கு இறங்கினார். 1956-57ஆம் ஆண்டுகளில் வான்வழியே எடுத்துச்செல்லப்பட்ட கட்டிடப் பொருட்களைக் கொண்டு அமுண்ட்சென்-ஸ்காட் தென் துருவ நிலையம் நிறுவப்பட்டது. அது முதல் ஆய்வாளர்களும் ஆதரவு பணியாளர்களும் தொடர்ச்சியாக அனுப்பப்பட்டு இந்த நிலையம் இயங்கி வருகிறது.  
பெருங்கடலிலிருந்து எவ்வித உதவியும் இன்றி தென் முனையத்தை விரைவாக அடைந்த பெருமை நோர்வேயின் கிறிஸ்டியன் ஐடேவினதாகும்; 2011இல் ஹெர்குலிஸ் முனையிலிருந்து 24 நாட்கள் ஒருமணி நேரத்தில் தென் முனையத்தை அடைந்தார்.  
2011/12 கோடைகாலத்தில், தங்களின் தனித்தனியான தேடல் பயணங்களில் நோர்வேயின் அலெக்சாண்டர் காம்மேயும் ஆத்திரேலியர்கள் ஜேம்சு கேஸ்ட்ரிசனும் ஜஸ்டின் ஜோன்சும் நாய்கள் அல்லது பருந்துகளின் உதவியின்றி அண்டார்ட்டிக்கா கடலோரத்திலிருந்து தென் முனையம் வரை சென்று திரும்பியதாக அறிவித்தனர். இரண்டு பயணங்களும் அடுத்தடுத்த நாட்களில் ஹெர்குலிசு இன்லெட்டிலிருந்து கிளம்பியபோதும் திரும்புகையில் கடைசி சில கிலோமீட்டர்களுக்கு இணைந்து வந்ததாகக் கூறுகின்றனர்.
# தென் துருவம்

## வானிலை, மற்றும் இரவும் பகலும்

:*இதனையும் காண்க நள்ளிரவுச் சூரியன்*  
தெற்கத்திய குளிர்காலத்தில் (மார்ச்சு–செப்டம்பர்), தென் முனையத்தில் சூரிய ஒளியே படுவதில்லை. இடைப்பட்ட மே -சூலை மாதங்களில் மிகவும் இருண்டதாக (நிலவொளியைத் தவிர்த்து) காணப்படும். மார்ச்சு, ஏப்ரலிலும் ஆகத்து,செப்டம்பரிலும் நீண்ட அந்திக்காலங்களைக் காணலாம். கோடைகாலத்தில் (செப்டம்பர்–மார்ச்சு), சூரியன் தொடர்ந்து தொடுவானத்தில் காணப்படும். அந்தக் காலத்தில் சூரியன் எதிர்கடிகாரச் சுற்றில் நகர்வதாகத் தெரியும். எப்போதுமே கீழ்வானில் தெரியும் சூரியன் திசம்பரில் உயர்ந்த நிலையாக 23.5° வரை எட்டும். புவிப்பரப்பில் படும் சூரிய யொளி வெண்ணிற பனிப்பரப்பால் எதிரொளிக்கப்படும். சூரிய ஒளியின் வெப்பம் கிட்டாததாலும் உயரத்தில் உள்ளதாலும் புவியில் மிகக் குளிர்மையான இடங்களில் ஒன்றாகத் தென் துருவம் விளங்குகிறது. இருப்பினும் தென்துருவம் உலகின் மிகக் குளிர்ச்சியான இடமில்லை; அண்டார்டிக்காவிலுள்ள வோசுடாக் நிலையமே இப்பெருமைக்குரியதாகும். இது தென் துருவத்தை விட உயரத்தில் உள்ளது. தென் துருவ வெப்பநிலை வடதுருவ வெப்பநிலையை விடக் குளிர்மையாக உள்ளது. இது கண்டநிலப் பரப்பின் மத்தியில் உயரத்தில் அமைந்திருப்பதால் ஏற்படுகிறது. வடதுருவம் ஓர் பெருங்கடலின் மத்தியில் கடல்மட்டத்தில் அமைந்துள்ளதால் பெருங்கடல் வெப்பத்தை சேமிக்கும் பரப்பாகச் செயல்பட்டு அங்கு கடுமையான குளிர்நிலை எட்டுவதில்லை.  
கோடைகாலத்தின் மத்தியில், சூரியன் தனது உயர்ந்தநிலையான 23.5 பாகையில் இருக்கையில், சனவரியில் தென் முனைய வெப்பநிலை -25.9 Cஆக உள்ளது. ஆறுமாத "நாள்" முடிவடைந்து சூரியன் கீழிறங்கும்போது வெப்பநிலையும் இறங்கத் தொடங்குகிறது.சூரிய மறைவு (மார்ச்சின் கடைசி) மற்றும் சூரியன் எழுச்சி (செப்டம்பர் கடைசி)யின்போது வெப்பநிலை -45 செல்சியசாக உள்ளது. குளிர்காலத்தில் வெப்பநிலை நிலையாகச் சராசரி -58 செல்சியசாக உள்ளது. தென்முனைய நிலையத்தில் பதியப்பட்டுள்ள மிகக்கூடிய வெப்பநிலை திசம்பர் 25, 2011இல் -12.3 செல்சியசு ஆகும். இங்கு பதியப்பட்டுள்ள மிகக் குறைந்த வெப்பநிலை சூன் 23, 1982ஆம் ஆண்டில் -82.8 செல்சியசு ஆகும். (உலகில் *எந்தவொருவிடத்திலும்* பதிவான மிகக்குறைந்த வெப்பநிலை வோசுடோக் நிலையத்தில் சூலை 21, 1983 அன்று பதிவான -89.2 செல்சியசாகும்).  
தென்துருவத்தில் பாலைவன வானிலை நிலவுகிறது; மழை பெய்வதில்லை. காற்றின் ஈரப்பதம் சூன்யத்தை அண்மித்துள்ளது.இருப்பினும் வலுவான காற்று அடிப்பதால் பனிப்பொழிவு நிகழும் வாய்ப்பு உள்ளது. ஆண்டுக்குப் பனிச்சேகரிப்பு கிட்டத்தட்ட ஆக உள்ளது.
# தென் துருவம்

## நேரம்

புவியின் பல்வேறு பகுதிகளிலும் உள்நாட்டு நேரம் அங்குள்ள நிலநிரைக்கோட்டைக் கொண்டே தீர்மானிக்கப்படுகின்றது. இதனால் நாளின் நேரங்கள் சூரியன் விண்ணில் இருக்கும் நிலையைக் கொண்டு ஒருங்கிணைக்கப்படுகின்றன. காட்டாக நடுப்பகலில் சூரியன் அவ்விடத்தில் உச்சியில் இருக்கும். இத்தகைய கோட்பாடு தென்முனையத்தில் பிழையுறுகிறது. இங்கு கதிரவன் ஆண்டுக்கு ஒருமுறையே விடிந்து சாய்கிறான். அனைத்து நிலநிரைக்கோடுகளும் நேரவலயங்களும் இங்கு இணைகின்றன. எனவே தென் முனையத்தை எந்தவொரு நேர வலயத்திலும் சேர்க்க முடியாது.  
இருப்பினும் நடைமுறை வசதிகளுக்காக அமுண்ட்சென்-ஸ்காட் தென் முனைய நிலையம் நியூசிலாந்தின் நேர வலயத்தைப் பின்பற்றுகிறது. இந்த நிலையத்தின் தேவைகளை வழங்கும் அமெரிக்க மக்முர்டோ நிலையம் நியூசிலாந்தின் கிறைஸ்ட்சேர்ச்சைச் சார்ந்துள்ளதால் இவ்வாறு பின்பற்றப்படுகிறது.
# தென் துருவம்

## தாவரங்களும் விலங்கினங்களும்

இங்கு நிலவும் மிகக் கடுமையான வானிலையால் இங்கேயே உருவான தாவரங்களும் விலங்கினங்களும் எதுவுமில்லை. அரிதாக வழிமாறிய *இசுகுவா* எனப்படும் கடற்பறவைகளும் *பனிப் பெட்றல்* எனப்படும் அண்டார்ட்டிக்கா பறவைகளும் இங்கு காணப்படுகின்றன.  
2000இல் தென் முனையப் பனிக்கட்டிகளில் நுண்ணுயிரிகள் வாழ்வதாகக் கண்டறியப்பட்டது; இருப்பினும் அறிவியலாளர்கள் இவை இங்கேயே உருவாகியிருக்கும் எனக் கருதவில்லை.
# தென் துருவம்

## இவற்றையும் காண்க

- அன்டார்க்டிக்கா
- வட துருவம்
# ஆர்க்டிக் வட்டம்

**ஆர்க்டிக் வட்டம்** (*Arctic circle*) என்பது ஐந்து முதன்மையான நிலநேர்க்கோட்டு வட்டங்களுள் ஒன்று. இது நிலநடுக்கோட்டுக்கு வடக்கே 66° 33′ 39″ (அல்லது 66.56083°) இல் அதற்கு இணையாக அமைந்துள்ளது. இவ்வட்டத்துக்கு வடக்கில் உள்ள பகுதி ஆர்க்டிக் எனவும், அதற்கு அருகே தெற்கில் அமைந்துள்ள பகுதி வட மிதவெப்ப வலயம் எனவும் அழைக்கப்படுகின்றது. இதை ஒத்துத் தென் அரைக்கோளத்தில் அமைந்துள்ள வட்டம் அந்தாட்டிக்கா வட்டம் எனப்படுகிறது.  
ஆர்க்டிக் வட்டம் 24 மணிநேர சூரிய ஒளி இருக்கும் துருவ நாளினதும், 24 மணிநேரம் சூரியனே தென்படாத துருவ இரவினதும் தென் எல்லையைக் குறிக்கிறது. ஆர்க்டிக் வட்டத்துக்கு வடக்கே ஆண்டுக்கு ஒரு நாளாவது தொடர்ச்சியாக 24 மணி நேரம் சூரியன் அடிவானத்துக்கு மேலும், அதே போல் ஒரு நாளாவது தொடர்ச்சியாக 24 மணி நேரம் அடிவானத்துக்குக் கீழும் இருக்கும். ஆர்க்டிக் வட்டத்தில் இந் நிகழ்வுகள் சரியாக ஆண்டுக்கு ஒருமுறை முறையே ஜூன் மாதத்திலும், டிசம்பர் மாதத்திலும் ஞாயிற்றுக் கணநிலை நேரத்தில் இடம்பெறும்.  
வளிமண்டல ஒளிமுறிவு காரணமாகவும், சூரியன் ஒர் புள்ளியாக அன்றி வட்டவடிவத் தட்டுப்போல் இருப்பதாலும், கோடைகால ஞாயிற்றுக் கண நேரத்தில் நள்ளிரவுச் சூரியன் ஆர்க்டிக் வட்டத்துக்குத் தெற்கே 50 ′ (90 கி.மீ.) வரை தெரியும். இது போலவே மாரிகால ஞாயிற்றுக் கணநிலை நேர நாளில் சூரியன் ஆர்க்டிக் வட்டத்துக்கு வடக்கே 50 ′ வரை தெரியும். இது கடல் மட்டத்திலேயே உண்மையாக இருக்கும், உயரம் கூடும்போது இந்த எல்லைகள் மாறுபடும்.
# ஆர்க்டிக் வட்டம்

## புவியியலும் மக்கட் பரம்பலும்

ஆர்க்டிக் வட்டத்துக்கு வடக்கில் முக்கியமாக ஆர்க்டிக் பெருங்கடலே காணப்படுகின்றது. இது பெரும்பாலும் பனிக் கட்டிகளினால் மூடப்பட்டு இருக்கும். எனினும், குறிப்பிடத்தக்க அளவு நிலப்பகுதிகளும் இவ் வட்டத்துள் அடங்குகின்றன. ஆர்க்டிக் வட்டம் எட்டு நாடுகளுக்கு ஊடாகச் செல்கிறது.  
முதன்மை நெடுவரையில் தொடங்கி, ஆர்க்டிக் வட்டம் பின்வரும் நாடுகளூடாகச் செல்கிறது:  
:{|
! நாடு, ஆட்சிப்பகுதி அல்லது கடல்
! குறிப்புகள்
|-
| | ஆர்க்டிக் பெருங்கடல்
| | நார்வேக் கடல்
|-
|-
|-
|-
|-
| | வெண் கடல்
| | கண்டலாஸ்கா குடா
|-
| கோலா தீவக்குறை
|-
| | வெண் கடல்
| |
|-
|-
| | ஆப் குடா
| |
|-
|-
| | ஆர்க்டிக் பெருங்கடல்
| | சுக்சி கடல்
|-
| செவார்ட் தீவக்குறை, அலாஸ்கா
|-
| | ஆர்க்டிக் பெருங்கடல்
| | கொட்சேபு சவுண்ட்
|-
| செலாவிக் ஏரி உட்பட அலாஸ்கா
|-
| யூகோன்<br/
> பெருங் கரடி ஏரி உட்பட்ட
வடமேற்கு ஆட்சிப்பகுதிகள்
நுனாவுத்
|-
| | Foxe Basin
| |
|-
| பாஃபின் தீவு, நுனாவுத்
|-
| | அத்லாந்திக் பெருங்கடல்
| | டேவிஸ் நீரிணை
|-
|-
| | அத்லாந்திக் பெருங்கடல்
| | டென்பார்க் நீரிணை
|-
| கிரிம்சே தீவு
|-
| | ஆர்க்டிக் பெருங்கடல்
| | நார்வேக் கடல்
|}  
குளிர் காரணமாக மிகக் குறைவான மக்களே ஆர்க்டிக் வட்டத்துக்கு வடக்கே வாழ்கின்றனர். முர்மான்ஸ்க் (325,100 மக்கள்), நோரில்ஸ்க் (135,000 மக்கள்), வோர்குட்டா (85,000 மக்கள்) ஆகியோரே ஆர்க்டிக் வட்டத்துள் வாழும் மூன்று பெரிய இனத்தவர் ஆவர். இவர்கள் ரஷ்யாவில் வாழ்கின்றனர். இவர்கள் தவிர நார்வேயில், 62,000 மக்கள்தொகை கொண்ட டிரோம்சோ இனத்தவரும் உள்ளனர். ஏறத்தாழ 58,000 பேர் கொண்ட பின்லாந்தில் வாழும் ரோவனீமி இனத்தவர் வட்டத்துக்குச் சற்று தெற்கே வாழுகின்றனர்.  
புவி சூடாதல் தொடர்பில் அண்மைக்காலத்தில் ஆர்க்டிக் வட்டப் பகுதிகள் அனைத்துலகக் கவனத்தை ஈர்த்து வருகின்றன. புவியின் துருவப் பகுதிகளே விரைவில் சூடேறும் என்பதும் அதனால், வரப்போவதை முன்னரே அறிந்து கொள்ளக்கூடிய இடமாகத் துருவப் பகுதிகள் இருக்கும் என்பதனாலுமே முதலில் அறிவியலாளர் கவனம் இப் பகுதிகள் நோக்கித் திரும்பியது. ஆர்க்டிக் வட்டத்தினுள் பனிக்கட்டிகள் உருகுவதனால், கப்பல் போக்குவரத்துக்கான வடமேற்குப் பாதை கப்பல் பயணங்களுக்குக் கூடுதல் தகுதி வாய்ந்ததாக மாறி வருகிறது. இது, எதிர் காலத்தில் இப்பகுதி முக்கிய வணிகப் பாதையாக மாறக்கூடிய சாத்தியத்தைத் தோற்றுவித்துள்ளது. இது தவிர இப்பகுதிகளில் குறிப்பிடத்தக்க எண்ணெய் வளங்கள் இருக்கக்கூடும் என்றும், பனிக்கட்டி உருகும்போது இவற்றை எடுக்கக்கூடியதாக இருக்கும் என்றும் கருதப்படுகிறது.
# நாஞ்சில் நாடன்

**நாஞ்சில் நாடன்** [பிறப்பு: திசம்பர் 31, 1947] (கன்னியாகுமரி மாவட்டத்திலுள்ள வீர நாராயணமங்கலம் எனும் ஊரில் பிறந்தவர். நவீனத் தமிழ் இலக்கியத்தின் முக்கியப் படைப்பாளர்களில் ஒருவர். இவரது இயற்பெயர் க.சுப்பிரமணியம். வேலையின் காரணமாகப் பல ஆண்டுகள் மும்பையில் வாழ்ந்தார். தற்போது கோயம்புத்தூரில் வாழ்ந்து வருகிறார்.  
நாஞ்சில்நாடன், நகைச்சுவையும் சமூகவிமர்சனமும் இழையோடும் படைப்புகளுக்காகப் புகழ்பெற்றவர். தமிழ் மரபிலக்கியத்தில் உள்ள தேர்ச்சி இவரது படைப்புகளில் வெளிப்படும். கம்பராமாயணத்தில் ஆழமான ஈடுபாடு கொண்டவர். *தெய்வங்கள் ஓநாய்கள் ஆடுகள்* என்ற சிறுகதைத்தொகுதி மூலம் புகழ்பெற்றார்.